**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 20.02.2025.**

**SKRAĆENI ZAPISNIK**

**SA 42. SJEDNICE UPRAVNOG VIJEĆA JU KAMENJAK**

 održane u četvrtak 20.02.2025. u 15:00 sati u prostorijama JU Kamenjak (stara škola u Premanturi)

 Prisutni: Elvis Počerek, Tomislav Hodak, Ivo Lorencin

 Odsutni: Toni Brkić

 Ostali:Ravnatelj univ.spec.oec.Slobodan Belević, stručna voditeljica Nina Skoko, zapisničarka Patricija Skoko

 Javnost: Vesna Kovačević Fras

Temeljem čl.134. Zakona o zaštiti prirode (NN 80/13,15/18,14/19,127/19), čl.6. Odluke o osnivanju Javne ustanove Kamenjak za upravljanje zaštićenim prirodnim vrijednostima na području Općine Medulin-Kamenjak(Službene novine Općine Medulin 3/2004, 5/2004, 6/2012 ,1/2013, 2/2014 i 3/2015), čl.17. i čl.20. Statuta Javne ustanove za upravljanje zaštićenim prirodnim vrijednostima na području Općine Medulin-Kamenjak (Službene novine Općine Medulin 5/2016) i čl.2. Poslovnika o radu Upravnog vijeća Javne ustanove Kamenjak, predsjednik Upravnog vijeća Javne ustanove Kamenjak Elvis Počerek sazvao je

1. **sjednicu Upravnog vijeća Javne ustanove za upravljanje zaštićenim prirodnim vrijednostima na području Općine Medulin-Kamenjak, s predloženim dnevnim redom koji glasi**:

 **D N E V N I R E D**

1. Zapisnik 41. sjednice UV
2. Potvrda računa
3. Ponuda sistematski pregled zaposlenika
4. Ponuda za nabavu užadi za potrebe mostića na Šćuzi
5. Ugovor o poslovno-tehničkoj suradnji sa DVD Medulin
6. Ugovor o poslovno-tehničkoj suradnji sa EKO More
7. Natječaj za popunjavanje radnog mjesta Djelatnik naplate – SEZONA 2025.
8. Natječaj za popunjavanje radnog mjesta Djelatnik na poslovima čišćenja – SEZONA 2025.
9. Natječaj za popunjavanje radnog mjesta Djelatnik noćnog nadzora – SEZONA 2025.
10. Odluka o odabiru najpovoljnije ponude za predmet nabave – Priprema projektne dokumentacije za EU projekte
11. Odluka o odabiru najpovoljnije ponude za predmet nabave – Izrada makete Pterosaura
12. Plan zaštite od požara za 2025. godinu
13. Pravilnik o provođenju preventivno uzgojnih mjera i posebnih mjera zaštite
14. Cjenik usluga Javne ustanove Kamenjak za 2025. godinu
15. Ponuda za održavanje svih servera
16. Izrada idejnog prijedlog i postavljanje unificiranih ograda uz staze i područje klifova i špilja
17. Nastavka projekta Očuvanje plemenite periske u Jadranu – postavljanje kolektora
18. Ponude za mjerač kemijskih parametara mora
19. Donošenje Odluke o usvajanju izvješća o ostvarivanju plana upravljanja i godišnjeg programa zaštite, održavanja, očuvanja, promicanja i korištenja zaštićenih područja i ekološke mreže na području općine Medulin
20. Razno

Predsjednik Upravnog vijeća JU Kamenjak Elvis Počerek otvara 42. sjednicu Upravnog vijeća u 15:26 sati, pozdravlja i predstavlja prisutne članove Upravnog vijeća i predlaže usvajanje dnevnog reda.

 ZA:3 PROTIV:0 SUZDRŽAN:0

Dnevni red usvojen.

**Ad. 1) Zapisnik 41. sjednice UV**

Potrebno je usvojiti zapisnik 41. sjednice UV u duljoj i skraćenoj verziji. Svi nazočni članovi UV suglasni, te predsjednik UV daje predmet na glasanje.

ZA:3 PROTIV:0 SUZDRŽAN:0

 **Ad. 2) Potvrda računa**

|  |  |  |  |  |
| --- | --- | --- | --- | --- |
| REDNIBROJ | NAZIV DOBAVLJAČA | RAČUN | DATUM RAČUNA | IZNOS |
| 1. | MI LUXVRČEVAN 43, LIŽNJANOIB:56030043535 | 12-01-01 | 24.01.2025. | 8.094,85 € |
| 2. | CIMAŠ ARHITEKTURACIOTTINA 16, RIJEKAOIB:73405276737 | 1-1-1 | 24.01.2025. | 2.300,00 € |
| 3. | STOLARIJA ISTRABUNARSKA CESTA 27, PULAOIB:99207066888 | 3 | 28.01.2025. | 2.200,00 € |
| 4. | VINKURAN STOLARSKI OBRTKAMIK 26, MEDULINOIB:1620952405 | 2-1-3 | 03.02.2025. | 13,776,00 € |
| 5. | ALERT OBRTZADARSKA 8, PULAOIB:40566645457 | 14/1/1 | 06.02.2025. | 2.281,50 € |
| 6. | ALEXANOR OBRTŠIPKOVICA 20a, ZagrebOIB:16431593275 | 2/01/251 | 10.02.2025. | 1.500,00 € |
| 7. | STOLARIJA ISTRABUNARSKA CESTA 27,PULAOIB:99207066888 | 7 | 11.02.2025 | 2.200,00 € |
| 8. | PKF REVIZIJA ZADARSKA 80, ZAGREBOIB.66538066056 | 133-zg-2 | 14.02.2025. | 1.687,50 € |
| 9. | AUTOKOMING d.o.o.Flaciusova 1, PULAOIB:97123977652 | 20-POSL1-300 | 19.02.2025. | 1.830,00 € |

Svi članovi suglasni su za plaćanje računa iz priložene tabli**ce.**

 ZA:3 PROTIV:0 SUZDRŽAN:0

 **Ad. 3) Ponuda sistematski pregled zaposlenika**

Zatražene su ponude sa istim paketima za sistematski pregled zaposlenika, koji se obavlja svake dvije godine.

Specijalna bolnica MEDICO, Agatićeva 8, Rijeka,OIB:57951842896, dostavila je ponude za sistematski pregled za žene i muškarce sa cijenom 350,00 €.

Poliklinika CROATIA, Ulica grada Vukovara 62, Zagreb, OIB:80848401890, dostavila je ponudu za sistematski pregled-žene sa cijenom 358,20€ i sistematski pregled-muškarci sa cijenom 298,80€.

POLIKLINIKA SALUS d.o.o. Pula, Stiglicheva 31, OIB:55616743293, ponudila je sistematski pregled za žene sa cijenom 260,00 € i sistematski pregled za muškarce sa cijenom 250,00€.

Članovi vijeća prihvaćaju najpovoljniju ponudu POLIKLINIKA SALUS d.o.o.

ZA:3 PROTIV:0 SUZDRŽAN:0

**Ad.4) Ponuda za nabavu užadi za potrebe mostića na Šćuzi**

Kako se prethodno odabran konop od jute, pokazao kao neodgovarajući, predlaže se nabava jutenog konopa FI 40mm po ponudi TKV d.o.o. Zadar, Gaženička cesta 24, OIB:44807850185 na ukupan iznos 2.040.00 € bez PDV-a.

Članovi UV jednoglasno prihvaćaju ponudu.

ZA:3 PROTIV:0 SUZDRŽAN:0

**Ad. 5) Ugovor o poslovno-tehničkoj suradnji sa DVD Medulin**

Ravnatelj upoznaje članove vijeća sa prijedlogom Ugovora o poslovno-tehničkoj suradnji sa DVD Medulin sa ciljem tehničke i protupožarne podrške DVD-a Medulin na području pod upravom JU Kamenjak za 2025. godinu.

Svi članovi suglasni su za prihvaćanje Ugovora o poslovno-tehničkoj suradnji sa DVD Medulin.

ZA:3 PROTIV:0 SUZDRŽAN:0

 **Ad. 6) Ugovor o poslovno-tehničkoj suradnji sa EKO More**

Ravnatelj upoznaje članove vijeća sa Ugovorom o poslovno-tehničkoj suradnji sa EKO MORE u cilju realizacije aktivnosti iz Plana upravljanja područjima ekološke mreže na području upravljanja JU Kamenjak.

Ugovorom se uređuju aktivnosti koje će provoditti Klub za promicanje ekologije EKO MORE.

Svi članovi suglasni su za prihvaćanje Ugovora o poslovno-tehničkoj suradnji sa EKO MORE.

 ZA:3 PROTIV:0 SUZDRŽAN:0

**Ad. 7) Natječaj za popunjavanje radnog mjesta Djelatnik naplate – SEZONA 2025.**

Potrebno je raspisati natječaj za popunjavanje radnog mjesta djelatnika naplate na ulazno- izlaznim punktovima na određeno vrijeme za rad u turističkoj sezoni 2025. 5 djelatnika.

Članovi UV suglasni su za raspisivanje natječaja.

 ZA:3 PROTIV:0 SUZDRŽAN:0

**Ad. 8) Natječaj za popunjavanje radnog mjesta Djelatnik na poslovima čišćenja – SEZONA 2025**

 .

Za potrebe sezone potrebno je raspisivanje natječaja za popunjavanje radnog mjesta djelatnika na poslovima čišćenja na određeno vrijeme za rad u turističkoj sezoni 2025. 3 djelatnika.

Članovi UV suglasni su za raspisivanje natječaja.

ZA:3 PROTIV:0 SUZDRŽAN:0

**Ad. 9) Natječaj za popunjavanje radnog mjesta Djelatnik noćnog nadzora – SEZONA 2025.**

Za potrebe sezone potrebno je raspisivanje natječaja za popunjavanje radnog mjesta djelatnika noćnog nadzora na određeno vrijeme za rad u turističkoj sezoni 2025.2 djelatnika.

Članovi UV suglasni su za raspisivanje natječaja.

 ZA:3 PROTIV:0 SUZDRŽAN:0

**Ad.10) Odluka o odabiru najpovoljnije ponude za predmet nabave – Priprema projektne dokumentacije za EU projekte**

Po provedenom postupku jednostavne nabave za predmet nabave priprema projektne dokumentacije za EU projekte poziv je upućem prema tri poslovna subjekta.

 Nakon pregleda i ocjene ponuda Povjerenstvo je predložilo donošenje odluke o odabiru ponude GRANULUM SALIS d.o.o.

 Članovi UV suglasni su za donošenje odluke o odabiru ponude GRANULUM SALIS d.o.o. za Pripremu projektne dokumentacije za EU projekte.

 ZA:3 PROTIV:0 SUZDRŽAN:0

 **Ad.11) Odluka o odabiru najpovoljnije ponude za predmet nabave – Izrada makete Pterosaura**

 Po provedenom postupku jednostavne nabave za predmet nabave izrade makete Pterosaura poziv je upućem prema tri poslovna subjekta.

 Nakon pregleda i ocjene ponuda Povjerenstvo je predložilo donošenje odluke o odabiru povoljnije ponude Ekipa kipara d.o.o.

Članovi UV suglasni su za donošenje odluke o odabiru ponude Ekipa kipara d.o.o. za predmet nabave Izrada makete Pterosaura.

ZA:3 PROTIV:0 SUZDRŽAN:0

 **Ad.12)**  **Plan zaštite od požara za 2025. godinu**

Temeljem članaka 8. Zakona o zaštiti od požara i članka 17. Pravilnika o planu zaštite od požara, Javna ustanova Kamenjak pristupila je izradi plana zaštite od požara. Planom se propisuje sustav uključivanja profesionalnih i dobrovoljnih vatrogasnih postrojbi, postupci kod dojave, uzbunjivanja i izlaska na intervenciju na zaštićenim područjima kojima upravlja Javna ustanova Kamenjak.

Članovi UV suglasni su za usvajanje Plana zaštite od požara za 2025. godinu.

ZA:3 PROTIV:0 SUZDRŽAN:0

 **Ad.13) Pravilnik o provođenju preventivno uzgojnih mjera i posebnih mjera zaštit**e

Na temelju odredbe članka 20.Pravilnika o zaštiti šuma od požara, JU Kamenjak dužna je za zaštićena područja Općine Medulin kojima upravlja, planirati i provoditi prevetivno uzgojne radove i druge mjere zaštite od požara.

Pravilnik o provođenju prevetivno uzgojnih mjera i posebnih mjera zaštite kao i Plan zaštite od požara, donose se uobičajeno svake godine za tekuću godinu.

Članovi UV suglasni su za usvajanje Pravilnika o provođenju preventivno uzgojnih mjera i posebnih mjera zaštite za 2025. godinu.

 ZA:3 PROTIV:0 SUZDRŽAN:0

**Ad. 14) Cjenik usluga Javne ustanove Kamenjak za 2025. godinu**

Članovi UV predlažu konačnu odluku donijeti idući put.

 **Ad. 15) Ponuda za održavanje svih servera**

Ravantelj upoznaje vijeće, kako su zatražene ponude za održavanje svih servera

Smatra da je bitno da jedna firma objedini i vodi računa o nadzoru, održavanju opreme, te intervenira po potrebi.

TEHNOLINE TELEKOM do.o. Bože Gumbaca 49, Pula, OIB:62579761244 dostavili su tri ponude za održavanje tri servera.

Članovi vijeća suglasni su za prihvaćanje ponuda.

 ZA:3 PROTIV:0 SUZDRŽAN:0

**Ad. 16) Izrada idejnog prijedlog i postavljanje unificiranih ograda uz staze i područje klifova i špilja**

U svrhu održavanja i zaštite upućen je poziv na dostavu ponudea za izradu idejnog prijedloga i postavljanje ograde uz staze i područje klifova i špilja.

PULS Events jd.o.o. Jadreški 31,OIB:14496596289, dostavio je ponudu sa cijenom u visini 9.210,00€ bez PDV-a.

E.7 d.o.o. Sjeverna ulica 5, Buzet, OIB:52275949031 dostavio je ponudu sa cijenom u visini 11.132,00€ bez PDV-a.

Prihvaća se povoljnija ponuda PULS Events j.d.o.o.

 ZA:3 PROTIV:0 SUZDRŽAN:0

**Ad. 17) Nastavka projekta Očuvanje plemenite periske u Jadranu – postavljanje kolektora**

Društvo istraživača mora-20000 milja Put Bokanjca 26A, Zadar, OIB:05227327992 dostavilo je ponudu za postavljanje, te pregled kolektora za sakupljanje ličinki školjkaša plemenita periska.Ponuda uključuje pripremu, postavaljanje, sidrenje i naknadni pregled najmanje 12 kolektora za mlađ plemenite periske.

Ukupan iznos ponude 3.200,00€.

Jednoglasno usvojeno.

ZA:3 PROTIV:0 SUZDRŽAN:0

**Ad. 18) Ponude za mjerač kemijskih parametara mora**

Zatražene su ponude za aparat za mjerenje analize mora, kojim bi na Šćuzi vršili mjerenje parametara mora, kao što su zagađenja, kisik, salinitet, atmosferski tlak i temperaturu.Odredile bi se točke mjerenja koje bi pratili.

HANNA INSTRUMENTS d.o.o. Jure Kaštelana 19, Zagreb OIB:57503101510 dostavili su ponude sa cijenom 2.067,00€ i 1.624,00€ bez PDV-a za mjerače različitih specifikacija.

Treći upit za digitalni mjerač kvalitete vode upućen je putem on line shopa Vode.hr.

Vijeće glasa za multiparametarski mjerač- HANNA INSTRUMENTS d.o.o. 2,067,00 €.

ZA:3 PROTIV:0 SUZDRŽAN:0

**Ad. 19)Donošenje Odluke o usvajanju izvješća o ostvarivanju plana upravljanja i godišnjeg programa zaštite, održavanja, očuvanja, promicanja i korištenja zaštićenih područja i ekološke mreže na području općine Medulin**

Članovi UV jednoglasno donose Odluku o usvajanju izvješća o ostvarivanju plana upravljanja i godišnjeg programa zaštite, održavanja, očuvanja, promicanja i korištenja zaštićenih područja i ekološke mreže na području općine Medulin.

ZA:3 PROTIV:0 SUZDRŽAN:0

**Ad. 20) Razno**

Za potrebe projekta HUMANITA, kao projektni zadatak potrebno izraditi kreativni video koji uključuje elemente obrađene projektom uz prikaz provedenih aktivnosti na području Donjeg Kamenjaka.

Ponudu je dostavio MEDVID produkcija d.o.o. Valturska 33, Pula, OIB:21111827107 na ukupno 3.000,00€ bez PDV-a.

FLIP CLIP obrt za video produkciju, Valturska 32, Pula, OIB:61454609122, ponudio je cijenu 2.970,00 € bez PDV-a.

BOJE ZEMLJE Obrt, Loborika 37, Loborika, OIB:16157229136, dostavio je ponudu u visini 4.000,00 € bez PDV-a i Adria Visio d.o.o. Kaštanjer 34, Pula, OIB:46791456602, dostavi je ponudu sa cijenom 4.000,00€ bez PDV-a.

Članovi UV suglasni su za prihvaćanje ponude MEDVID produkcija d.o.o. obzirom da je detaljnija i potpunija.

ZA:3 PROTIV:0 SUZDRŽAN:0

Ravnatelj daje na znanje sudjelovanje JU Kamenjak u izradi Plana upravljanja kulturnom baštinom Općine Medulin.

Gospođu Vesnu Kovačević Fras zanima da li postoji studija izdrživosti područja Donjeg Kamenjaka i koliko motornih vozila područje može podnijeti tijekom sezone,a da staništa ne budu oštećena?

Stručna voditeljica odgovara, kako je na web stranci objavljena studija iz 2017. godine, tj. prostorni pokazatelji nosivog kapaciteta, kao i studij nosivog kapaciteta sa ucrtanim parkinzima i analizama. Prema prostornom planu iz 2009. kapacitet je 1668 vozila prema ucrtanim parkirnim mjestima koji se može istovremeno podnijeti.Prema tom prostornom planu nisu svi parkinzi otvoreni Naknadno su otvoreni i drugi manji parkinzi..Tražila se izmjena i dopuna prostornog plana od Istarske županije, ali su upućeni da se uklope u izmjenu prostornog plana Općine Medulin koji je u radu.

Što se tiče staništa, odrađen je monitoring gujavica da se vidi utjecaj plastike, kao i monitoring teških metala, gdje se ne vide velika odstupanjna., ali se svakako ide u smjeru smanjenja broja vozila na području.

Nadalje, gosp.Vesnu Kovačević Fras zanima prosjek vozila u prošloj godini?

Ravnatelj odgovara da je u prošloj godini zabilježen prosjek 2000 ulaza dnevno, što ne znači istovremeno.

Gosp. Vesnu Kovačević Fras zanima koji bi bio optimalan broj ulaska prema sadašnjimi studijama i saznanjima za zaštitu prirode.

Ravnatelj i vijeće predlažu napraviti novu studiju, a isto tako se puno trudi doći do rješenja, uz napomenu da se ovisi o izmjenama prostornog plana.

Gosp.Vesna Kovačević Fras smatra da je jedini parametar rješenja cijena i predlaže angažirati ljude koji bi mogli dati najbolje rješenje i razmotriti sve aspekte za rješavanje problematike i uređenje prometa na Kamenjaku.

Ravnatelj iznosi činjenicu, kako na području ima jako puno dionika i svaki ima određeno upravljanje.

Predsjednik navodi da je svakako cilj, glavnu prometnicu dovesti u red, u čemu trenutno koči prostorni plan.

Gosp. Vesna Kovačević Fras zaključuje da je politika ustanove zaštita prirode i da treba ići u tom smjeru.

Rasprava završava.

Sjednica UV zaključena u 16:36 sati.

Zapisnik vodila: Predsjednik Upravnog vijeća:

Patricija Skoko Elvis Počerek

**SAŽETAK DONESENIH ODLUKA I NALOŽENIH RADNJI S ROKOVIMA IZVRŠENJA**

-Odluka o potvrdi računa- USVOJENO

-Odluka o prihvaćanju ponude za sistematski pregled radnika -POLIKLINIKA SALUS d.o.o. Pula, Stiglicheva 31, OIB:55616743293-USVOJENO

-Odluka o prihvaćanju ponude za nabavu užadi za potrebe mostića na Šćuzi TKV d.o.o. Zadar, Gaženička cesta 24, OIB:44807850185 - USVOJENO

-Odluka kojom se daje suglasnost Ravnatelju za potpisivanje Ugovora o poslovno-tehničkoj suradnji sa DVD Medulin-USVOJENO

- Odluka kojom se daje suglasnost Ravnatelju za potpisivanje Ugovora o poslovno-tehničkoj suradnji sa EKO MORE-USVOJENO

-Odluka kojom se daje suglasnost za raspisivanje natječaja za popunjavanje radnog mjesta Djelatnik naplate sezona 2025-USVOJENO

Odluka kojom se daje suglasnost za raspisivanje natječaja za popunjavanje radnog mjesta Djelatnik na poslovima čišćenja 2025-USVOJENO

-Odluka kojom se daje suglasnost za raspisivanje natječaja za popunjavanje radnog mjesta Djelatnik noćnog nadzora sezona 2025-USVOJENO

 -Odluka o odabiru ponude za predmet nabave -Priprema projektne dokumentacije za EU projekte GRANULUM SALIS d.o.o. -USVOJENO

-Odluka o odabiru ponude za predmet nabave- Izrada makete Pterosaura. Ekipa kipara d.o.o. -USVOJENO

-Odluka o usvajanju Plana zaštite od požara za 2025.godinu-USVOJENO

-Odluka o usvajanju Pravilnika o provođenju preventivno uzgojnih mjera i posebnih mjera zaštite-USVOJENO

-Odluka o prihvaćanju ponude za održavanje svih servera TEHNOLINE TELEKOM d.o.o.- USVOJENO

-Odluka o prihvaćanju ponude za izradu idejnog prijedloga i postavljanje unificiranih ograda uz staze i područje klifova i špilja PULS Events jd.o.o. Jadreški 31,OIB:14496596289-USVOJENO

-Odluka o prihvaćanju ponude za nastavak projekta Očuvanje plemenite periske u Jadranu – postavljanje kolektora-Društvo istraživača mora-20000 milja Put Bokanjca 26A, Zadar, OIB:05227327992 - USVOJENO

-Odluka o prihvaćanju ponude za nabavu mjerača kemijskih parametara mora HANNA INSTRUMENTS d.o.o.-USVOJENO

-Odluka o usvajanju izvješća o ostvarivanju plana upravljanja i godišnjeg programa zaštite, održavanja, očuvanja, promicanja i korištenja zaštićenih područja i ekološke mreže na području općine Medulin-USVOJENO

-Odluka o prihvaćanju ponude za kreativni video o projektu HUMANITA MEDVID produkcija d.o.o.-USVOJENO